CELEX: 32005D0072
Language: sk
Date: 2005-01-28 00:00:00
Title: 2005/72/ES: Rozhodnutie Komisie z 28. januára 2005 o stanovení špecifických podmienok dovozu produktov rybolovu z Antiguy a Barbudy (oznámené pod číslom dokumentu K(2004) 4609)Text s významom pre EHP

1.2.2005   
            
            
               SK
            
            
               Úradný vestník Európskej únie
            
            
               L 28/49
            
         
      ROZHODNUTIE KOMISIE
   
   z 28. januára 2005
   o stanovení špecifických podmienok dovozu produktov rybolovu z Antiguy a Barbudy
   (oznámené pod číslom dokumentu K(2004) 4609)
   (Text s významom pre EHP)
   (2005/72/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/493/EHS z 22. júla 1991, ustanovujúcu zdravotné podmienky na výrobu a umiestňovanie rybacích výrobkov na trh (1), a najmä na jej článok 11 ods. 1,
   keďže:
   
               (1)
            
            
               V mene Komisie bola v Antigue a Barbude vykonaná inšpekcia overujúca podmienky výroby, skladovania a expedovania produktov rybolovu určených pre Spoločenstvo.
            
         
               (2)
            
            
               Antiguanské a barbudské legislatívne požiadavky týkajúce sa hygienickej inšpekcie a monitorovania produktov rybolovu možno považovať za zhodné s podmienkami stanovenými v smernici 91/493/EHS.
            
         
               (3)
            
            
               Najmä oddelenie rybného hospodárstva ministerstva poľnohospodárstva, pôdohospodárstva a rybného hospodárstva je schopné efektívne overiť realizáciu platných zákonov.
            
         
               (4)
            
            
               Oddelenie rybného hospodárstva poskytlo úradné záruky, pokiaľ ide o súlad s normami hygienických kontrol a monitorovania živých kôrovcov, ako je stanovené v kapitole V prílohy k smernici 91/493/EHS, a pokiaľ ide o plnenie hygienických požiadaviek, ktoré sú zhodné s požiadavkami stanovenými v uvedenej smernici.
            
         
               (5)
            
            
               Je vhodné stanoviť podrobné ustanovenia týkajúce sa produktov rybolovu dovážaných do Spoločenstva z Antiguy a Barbudy v súlade so smernicou 91/493/EHS.
            
         
               (6)
            
            
               Je tiež nevyhnutné zostaviť zoznam schválených zariadení, plavidiel alebo chladiarní a zoznam mraziarenských plavidiel zariadených v súlade s požiadavkami smernice Rady 92/48/EHS zo 16. júna 1992, ktorou sa ustanovujú minimálne hygienické pravidlá vzťahujúce sa na produkty rybolovu získané na palube určitých plavidiel v súlade s článkom 3 ods. 1 písm. a) bodom i) smernice 91/493/EHS (2). Zoznamy musia byť zostavené na základe správy oddelenia rybného hospodárstva Komisii.
            
         
               (7)
            
            
               Je vhodné, aby sa toto rozhodnutie začalo uplatňovať 45 dní po jeho uverejnení, čím sa stanoví nevyhnutné prechodné obdobie.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Oddelenie rybného hospodárstva ministerstva poľnohospodárstva, pôdohospodárstva a rybného hospodárstva je príslušným orgánom v Antigue a Barbude, určeným na účely overovania a osvedčovania súladu produktov rybolovu s požiadavkami smernice 91/493/EHS.
   Článok 2
   Produkty rybolovu dovezené do Spoločenstva z Antiguy a Barbudy spĺňajú požiadavky stanovené v článkoch 3, 4 a 5.
   Článok 3
   1.   Produkty rybolovu sú živé kôrovce.
   2.   Ku každej zásielke je priložený očíslovaný originál veterinárneho osvedčenia v súlade so vzorom uvedeným v prílohe I, pozostávajúceho z jedného hárku, riadne vyplneného, podpísaného a datovaného.
   3.   Veterinárne osvedčenie sa vystavuje aspoň v jednom úradnom jazyku členského štátu, v ktorom prebiehajú kontroly.
   4.   Vo veterinárnom osvedčení sa uvádza meno, funkcia a podpis zástupcu oddelenia rybného hospodárstva spolu s úradnou pečiatkou farby, ktorá je odlišná od farby tlačiva.
   Článok 4
   Produkty rybolovu pochádzajú zo schválených zariadení, chladiarní, plavidiel alebo zo zaregistrovaných mraziarenských plavidiel uvedených v prílohe II.
   Článok 5
   Na všetkých baleniach musí byť nezmazateľne napísané „ANTIGUA A BARBUDA“ a schvaľovacie/registračné číslo zariadenia, plavidla, chladiarne alebo mraziarenského plavidla, pôvodu.
   Článok 6
   Toto rozhodnutie sa uplatňuje od 17. marca 2005.
   Článok 7
   Toto rozhodnutie je určené členským štátom.
   
      V Bruseli 28. januára 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 268, 24.9.1991, s. 15. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. ES L 187, 7.7.1992, s. 41.
   
      PRÍLOHA I
      VETERINÁRNE OSVEDČENIE
      produktov rybolovu z Antiguy a Barbudy, určených na vývoz do Európskeho spoločenstva, okrem dvojchlopňových mäkkýšov, ostnatokožcov, tuniakovitých a morských ulitníkov v akejkoľvek forme
      
         
      
         
   
   
      PRÍLOHA II
      ZOZNAM ZARIADENÍ A PLAVIDIEL
      
                  Schvaľovacie číslo
               
               
                  Názov
               
               
                  Mesto
                  Región
               
               
                  Obmedzenie schválenia
               
               
                  Kategória
               
            
                  L-001
               
               
                  Caribbean Seafood
               
               
                  St. John's – Antigua
               
               
                   
               
               
                  PP
               
            
                  L-002
               
               
                  White's Fish Market
               
               
                  St. John's – Antigua
               
               
                   
               
               
                  PP
               
            
                  L-003
               
               
                  Lincoln Burton
               
               
                  Codrington – Barbuda
               
               
                   
               
               
                  PP
               
            
                  L-004
               
               
                  Eric Burton
               
               
                  Codrington Village – Barbuda
               
               
                   
               
               
                  PP
               
            
                  L-008
               
               
                  Reginald Nicholas
               
               
                  St. Mary's – Antigua
               
               
                   
               
               
                  PP
               
            
                  L-009
               
               
                  The Lobster Shack
               
               
                  St. John's – Antigua
               
               
                   
               
               
                  PP
               
            
                  L-010
               
               
                  A. B. Supply Sales & Support Service
               
               
                  St. John's – Antigua
               
               
                   
               
               
                  PP
               
            
                  L-013
               
               
                  Premier Seafood Ltd.
               
               
                  Codrington – Barbuda
               
               
                   
               
               
                  PP
               
            
                  L-014
               
               
                  St. John's Fisherman Cooperative
               
               
                  St. John's – Antigua
               
               
                   
               
               
                  PP
               
            
                  L-015
               
               
                  Wesley Beazer
               
               
                  Codrington Village – Barbuda
               
               
                   
               
               
                  PP
               
            
                  Vysvetlivky ku kategóriám:
                  
                              PP
                           
                           
                              výrobný závod.